291 Pontifex

Christus dicitur pontifex propter quatuor officia que spectant ad pontificem.

Quorum primum est pro peccatis oblacio, Heb. 5[:1; 7:25]: *Omnis pontifex ex hominibus assumptus*, et sequitur, *accedentes per semetipsum*. Non per vicarium ad interpellendum, non ad garbas colligendum. Sicut multi faciunt contra quos, Ysai. 61[:5]: *Stabunt alieni*, id est, vicarii, *et pascent pecora vestra*, id est, subditos.

Secundum est subditorum informacio, Act. primo [1:1]: *Cœpit Jesus facere et docere*. Et primo Pet. 2[:25]: *Eratis* aliquando *sicut* *oves errantes*. *Nunc ante conversi ad pastorem* *animarum vestrarum*. Sed heu quia de multis dicitur, Ysai. [24: 2]: *Sicut* et *populus*, *sic* et *sacerdos*.

¶ Tercium est infirmorum compassio, Heb. 4[:15]: *Non habemus pontificem qui non possit compati infirmitatibus nostris*. Et Heb. vltimo [2:18]*: Potens et* hiis, *qui tentantur, auxiliari*.

¶ Quartum est beneficiorum collocacio sic Christus dat prebendas celi, sed probatis personis examinatis, ut patet in Abraham et Ysaac, Gen. 27[:21]: *Accede huc, ut tangam te, fili mi, et probem* an *tu sis filius*. Ideo dicitur Jacob. 1[:12]: *Beatus vir qui suffert tentationem: quoniam cum probatus fuerit, accipiet coronam*.

¶ Item, tenenti misericordia prebendam, curatam secundum iura non debet alia curata dari. Sic Deus tenenti prebendam mundi non dat prebendam teneri.